BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2913)
  + [Valencià](/va/acuerdo/2913)






Selector de idioma

Leer

* [Español](/es/acuerdo/2913)
* [Valencià](/va/acuerdo/2913)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES)[Butlletí Oficial Universitat d'Alacant](/ca/Publicacion)
========================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES)

Data d'aprovació
:   08/07/2014

Data de publicació
:   10/07/2014

Òrgan competent
:   Vicerectora d'Estudiants

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2913.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2913)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2913)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES)&url=https://www.boua.ua.es/va/acuerdo/2913)

**Títol:** BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES)

**Secció:** CONVOCATÒRIES I CONCURSOS

**Òrgan:** Vicerectora d'Estudiants

**Data d'aprovació:** dimarts, 8 de juliol de 2014

BASES DE LA CONVOCATÒRIA MOBILITAT EUROPEA EMPRENEDORS UA (ERASMUS+ PRÀCTIQUES)

PRIMERA - OBJECTE DE LA CONVOCATÒRIA

Aquesta convocatòria del Vicerectorat d’Estudiants està destinada a concedir dues ajudes denominades “Mobilitat Emprenedora” a estudiants i egressats recents de la Universitat d’Alacant (UA). Aquestes ajudes s’emmarquen en la convocatòria Erasmus+ de la UA en la seua modalitat de pràctiques, amb l’objectiu de desenvolupar, en un entorn global, el talent emprenedor d’estudiants de la UA, i de promoure’n la mobilitat internacional amb iniciatives empresarials globals.

L’ajuda estarà destinada a cofinançar les despeses de desplaçament i allotjament que l’estudiant realitzarà amb motiu de la seua estada en pràctiques en qualsevol tipus d’organització, pública o privada situada en qualsevol dels països participants (28 països membres de la UE; països de l’AELC (Associació Europea de Lliure Comerç) excepte Suïssa (http://ec.europa.eu/programmes/erasmus-plus/index\_en.htm) i l’EEE (Espai Econòmic Europeu): Islàndia, Liechtenstein i Noruega; països candidats a l’adhesió: Turquia i l’Antiga República Iugoslava de Macedònia). Als efectes es consideren empreses i institucions d’acolliment, totes aquelles entitats que exercisquen activitats en el sector públic o privat, inclosos els centres de formació i recerca. No són elegibles institucions de la UE, organitzacions encarregades de gestionar programes de la Unió Europea i Representacions Diplomàtiques nacionals del país de l'estudiant en el país d’acolliment.

La mobilitat d’estudiants per a pràctiques forma part de l’Acció KA1 del Programa Erasmus+ de la Unió Europea en l’àmbit de l’educació superior. La informació general sobre els objectius, condicions i requisits del programa es publica en la pàgina de l’Organisme Autònom de Programes Educatius Europeus:

[http://www.oapee.es/oapee/inicio/erasmusplus.html](http://www.oapee.es/oapee/inicio/ErasmusPlus.html).

SEGONA - CONDICIONS DEL PROGRAMA

Podran optar a aquestes beques estudiants matriculats en títols oficials de la UA (de diplomatura/llicenciatura, grau, màster i doctorat) en el curs 2013/14 o aquells egressats de títols oficials de la UA posteriors a 2012.

L’estudiant haurà de realitzar per si mateix/a la cerca de les pràctiques en aquelles empreses o institucions que resulten del seu interès i que estiguen disposades a acceptar-los respectant els requisits i en els termes especificats en el Programa ERASMUS+ modalitat de Pràctiques (http://sa.ua.es/va/practicas-empresa/aitana/presentacio.html).

Les estades hauran d’haver finalitzat obligatòriament abans del mes de desembre de 2014, i tindran una durada de 2 mesos.

L’estudiant haurà de tenir un Acord de Pràctiques en relació amb el període de pràctiques signat per la UA, l’empresa/organització d’acolliment i l’estudiant, disponible en el següent enllaç de la Unitat de Pràctiques: http://sa.ua.es/es/practicas-empresa/documentos/-gestadm/modelo-anexo-convenio-ua.pdf.

TERCERA - QUANTIA DE L’AJUDA

L’import de les ajudes serà de 2.000 euros bruts per a cadascuna.

La dotació de l’ajuda serà sufragada amb càrrec al capítol IV de crèdits del pressupost del Secretariat de Pràctiques d’Empresa i Suport a l’Estudiant. L’execució d’aquesta dotació estarà supeditada a la disponibilitat de liquiditat de la Universitat d’Alacant.

La subvenció assignada s’ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

QUARTA - REQUISITS

* Ser nacional o resident permanent en algun estat membre de la UE. L’estudiant ha de posseir la nacionalitat d’un dels països participants en el programa ERASMUS+ o de tercers països, en aquest cas haurà d’acreditar que està en possessió d’un permís vàlid per a residir a Espanya durant el període de realització de la mobilitat.
* Estar matriculat/da en grau, diplomatura o llicenciatura de la UA durant el curs acadèmic 2013/14 i haver superat, en el moment de la sol·licitud, un mínim de 60 crèdits del pla d’estudis conduent al títol per al qual sol·licita la mobilitat; o estar matriculat/da en Màster o Doctorat de la UA durant el curs acadèmic 2013/14; o bé, ser egressat/da de títols oficials de la UA posteriors a 2012.
* No haver sigut beneficiari/ària amb anterioritat d’una beca Leonardo da Vinci de pràctiques en l’estranger o d’una mobilitat ERASMUS pràctiques o finalitats d’estudis i que la durada total de totes aquestes haja sigut de més de 10 mesos en el mateix cicle acadèmic (diplomatura/llicenciatura/grau, màster o doctorat).
* Presentar un certificat d’acceptació de l’empresa on s’hagen de realitzar les pràctiques, les quals tindran una durada de dos mesos i hauran de finalitzar abans del mes de desembre de 2014. Arribat el cas, els candidats seleccionats o les candidates seleccionades podrien haver de realitzar un curs de formació a distància sobre emprenedoria en un entorn internacional. Aquesta formació serà impartida a través del Vicerectorat d’Estudiants.

CINQUENA - CRITERIS DE SELECCIÓ

Les sol·licituds d’ajudes seran avaluades per una Comissió de Selecció formada per: la vicerectora d’Estudiants de la UA (o persona en qui delegue), que actuarà com a presidenta, la directora del Secretariat de Pràctiques d’Empresa i Suport a l’Estudiant de la UA, que actuarà de secretària, el vicerector de Relacions Internacionals de la UA (o persona en qui delegue), que actuarà com a vocal, un tècnic de l’Observatori d’Inserció Laboral de la UA, que actuarà com a vocal, i un tècnic de la Unitat de Pràctiques de la UA, que actuarà com a vocal; d’acord amb el barem següent:

|  |  |  |
| --- | --- | --- |
| Mèrit | Criteris | Puntuació |
| Perfil emprenedor | Formació en creació d’empreses (0.04 punts per cada hora, fins a un màxim de 50 hores) | fins a 2,00 |
| Assistència a jornades o esdeveniments dirigits a emprenedors (0.1 punts per cada jornada, fins a un màxim de 10 jornades) | fins a 1,00 |
| Participació en premis o concursos per a emprenedors (0.33 punts per cada premi o concurs en el qual haja participat, fins a un màxim de 3 premis o concursos) | fins a 1,00 |
| Desenvolupament de pla d’empresa | fins a 1,00 |
| Coneixements d’anglès\* | Certificació B2 de la UA o superior | fins a 1,25 |
| Certificació B1 de la UA o superior | fins a 0,75 |
| Coneixements de l’idioma de destinació | Certificació B2 de la UA o superior | fins a 1,75 |
| Certificació B1 de la UA o superior | fins a 1,25 |
| Certificació B1.1 de la UA | fins a 1 ,00 |
| Adequació de la  pràctica | Per al desenvolupament del perfil emprenedor de l’estudiant i l’adequació del programa de formació de les mateixes | fins a 2 ,00 |

\*Els estudiants que certifiquen el seu nivell d’anglès amb qualsevol altre tipus de certificat hauran de consultar l’equivalència de nivells de la UA en http://ssyf.ua.es/es/formacion/documentos/normativa/tabla-equivalencias-febrero2009.pdf.

SISENA - PROCEDIMENT I TERMINI DE PRESENTACIÓ DE SOL·LICITUDS

La sol·licitud de l’ajuda es pot baixar des de la pàgina web del Vicerectorat d’Estudiants:

<http://web.ua.es/va/vr-estudiants/convocatories/convocatoria-mobilitat-europea-emprenedors-ua.html>

i haurà de presentar-se a través del Registre General de la UA o dels registres auxiliars de la UA, dirigida al Vicerectorat d’Estudiants, abans de les 14:00 hores del 3 de setembre de 2014.

El termini de presentació de sol·licituds començarà l’endemà de la publicació d’aquesta convocatòria en el BOUA.

Juntament amb la sol·licitud de participació en el programa caldrà presentar la documentació següent:

1. Certificat d’acceptació de l’entitat.

2. Fotocòpia del DNI, passaport o permís de residència.

3. Currículum vitae.

4. Còpia del certificat o document acreditatiu de coneixements d’idiomes.

5. Documentació acreditativa dels mèrits aportats relatius al perfil emprenedor.

6. En cas de no haver gaudit d’un programa de mobilitat internacional anteriorment, declaració jurada indicant aquesta circumstància.

7. Acord de pràctiques signat per la persona que fa la sol·licitud i l’empresa d’acolliment, disponible en:

<http://sa.ua.es/es/practicas-empresa/documentos/-gestadm/modelo-anexo-convenio-ua.pdf>

Per al reconeixement de les pràctiques realitzades per l’estudiant enla institució/empresa d’acolliment, l’estudiant haurà de formalitzar amb la Unitat de Pràctiques de la UA els annexos de pràctiques necessaris per a l’inici d’aquestes.

SETENA - RESOLUCIÓ DE LES AJUDES

La llista de sol·licituds admeses i excloses es publicarà en la pàgina web del Vicerectorat d’Estudiants:

<http://web.ua.es/va/vr-estudiants/convocatories/convocatoria-mobilitat-europea-emprenedors-ua.html>

el dia 6 de setembre de 2014, i hi haurà un termini de 10 dies hàbils per a les possibles esmenes.

La llista definitiva d’admesos es publicarà en la pàgina web del Vicerectorat d’Estudiants:

<http://web.ua.es/va/vr-estudiants/convocatories/convocatoria-mobilitat-europea-emprenedors-ua.html>

el dia 20 de setembre de 2014.

La resolució d’ajudes assignades es publicarà en la pàgina web:

<http://web.ua.es/va/vr-estudiants/convocatories/convocatoria-mobilitat-europea-emprenedors-ua.html>

a partir del 23 de setembre, igual que la llista prioritària de suplents,

El període d’al·legacions, acceptació i renúncia d’ajudes serà de 5 dies hàbils comptadors a partir de l’endemà de la data de publicació.

Els qui, després d’acceptar l’ajuda dins dels terminis estipulats per a tal fi, vulguenrenunciar-hi, hauran de comunicar-ho per escrit, exposant les causes, alVicerectorat d’Estudiants, en els 5 dies següents a la publicació de la resolució d’ajudes assignades. Si no hi haguera causa de força major, la renúncia implicariaque l’alumne o alumna no podria participar en el programa ERASMUS PRÀCTIQUES en el cursacadèmic següent.

VUITENA - PAGAMENT DE LES AJUDES

Els beneficiaris i les beneficiàries hauran de subscriure el document d’Acceptació d’Ajuda ERASMUS pràctiques que posarà a la seua disposició la Unitat de Pràctiques de la UA i enviar el Conveni financer signat en el termini d’un mes des de l’adjudicació de l’ajuda.

Aquest document haurà de ser remès al Vicerectorat d’Estudiants.

Es percebrà el 70% de l’ajuda després de l’enviament del Certificat d’Inici d’estada signat i segellat (subscrit per la Universitat/entitat d’acolliment) i el 30% restant prèvia presentació en el Vicerectorat d’Estudiants del certificat de realització de pràctiques signat per l’empresa d’acolliment, l’informe final elaborat i signat per l’empresa, i l’informe de l’estudiant. Aquests documents es facilitaran des de la Unitat de Pràctiques de la UA. A més, l’estudiant haurà de presentar un justificant de l’allotjament durant l’estada.

L’incompliment de les obligacions d’acceptació i lliurament de la documentació requerida per la UA, així com el retorn anticipat no justificat formalment, excepte causa de força major, suposaran el reintegrament immediat dels imports abonats en virtut d’aquesta convocatòria.

Alacant, 8 de juliol de 2014

La Vicerectora d’Estudiants

Nuria Grané Teruel





[Carretera Sant Vicent del Raspeig s/n  
03147 Sant Vicent del Raspeig - Alacant  
 Tel. 36 809 9579 - Fax 31 027 5615](https://www.google.es/maps/@86.932873,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12384&trk=tyah&trkInfo=tarId%1I3806126665938%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)